Diari Oficial de la Generalitat Valenciana


Sumari del DOGV 2719, del 29-03-1996 (1996/837800)

RESOLUCIÓ de 30 de gener de 1996 de la directora general de Qualitat Ambiental de la Conselleria d'Agricultura i Medi Ambient, per la qual ordena la publicació de la part dispositiva de diverses declaracions d'impacte ambiental.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2719

Data del DOGV
:   29-03-1996

Secció del DOGV
:   ALTRES DISPOSICIONS

Número del document
:   1996/837800


Data del document
:   30-01-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 30 de gener de 1996 de la directora general de Qualitat Ambiental de la Conselleria d'Agricultura i Medi Ambient, per la qual ordena la publicació de la part dispositiva de diverses declaracions d'impacte ambiental.   
Els articles 4.3 i 22 del Reial Decret Legislatiu 1302/1986, de 28 de juny, d'Avaluació d'Impacte Ambiental, i el Reial Decret 1131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de publicar la Declaració d'Impacte Ambiental.  
Seguint la mateixa línia, els articles 5.3 i 28 de la Llei 2/1989, de 3 de març, de la Generalitat Valenciana, d'Impacte Ambiental, i el reglament que té, aprovat pel Decret 162/1990, respectivament, estableixen l'obligatorietat de publicar la Declaració d'Impacte Ambiental i, en particular, al Diari Oficial de la Generalitat Valenciana.  
Per tot això, resolc:  
Article únic  
Publicar al Diari Oficial de la Generalitat Valenciana, les declaracions d'impacte ambiental relacionades a l'annex, dictades als expedients que igualment es relacionen.  
València, 31 de gener de 1996.- La directora general de Calidad Ambiental: Gloria Arnandis Boix.  
DECLARACIó D'IMPACTE AMBIENTAL  
Vist l'expedient 025/92-AIA sobre el projecte de granja avícola a la partida del Carrascar del terme municipal de Montesa (València), el promotor del qual és el Sr. Rodolfo Gómez Olmo.  
Vist que la documentació formada pel projecte d'activitat i l'expedient municipal ha estat remesa mitjançant la Comissió Provincial de Qualificació d'Activitats de València. Es va comunicar al promotor que l'activitat proposada està sotmesa al procediment d'avaluació d'impacte ambiental, per la qual cosa havia de presentar un estudi d'impacte ambiental que reculla els punts exigits en la legislació vigent d'impacte ambiental.  
Vist que l'estudi d'impacte ambiental ha estat presentat després d'haver-lo sol·licitat, d'acord amb el que disposa l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Una vegada presentat, s'ha efectuat el procediment d'informació pública mitjançant la publicació d'un anunci en el Diari Oficial de la Generalitat Valenciana núm. 2460, del dia 1 de març de 1995. El període d'informació pública ha estat de 30 dies hàbils comptadors a partir de l'endemà de la publicació en el Diari Oficial de la Generalitat Valenciana. Segons el certificat emés pel secretari de l'Ajuntament de Montesa i el cap del Servei de Sistemes d'Organització i Gestió de Personal de la Conselleria de Medi Ambient, conclòs el període d'informació pública, no s'hi ha presentat cap al·legació.  
Vist l'estudi d'impacte ambiental, se li va comunicar que havia d'indicar el tractament a què se sotmet la gallinassa, i justificar la demanda d'aquesta com a adob orgànic indicant la superfície, les característiques de cultius i sòls, dosis i localització en plànol parcel·lari.  
Vist que en resposta a aquest requeriment, s'ha presentat una ampliació de l'estudi en el qual s'indica que s'estima " que es produiran 66 tones de gallinassa per cicle. Aquesta quantitat de fem es recollida quatre o cinc vegades a l'any, després de la retirada de cada partida de pollastres. L'empresa que realitza aquesta activitat es dedica a la posterior comercialització del fem com a adob orgànic. Aquesta empresa està situada a Cartagena (Múrcia) i el titular és el Sr. Antonio Tovar Martínez".  
Vist que la capacitat de la granja és de 22.000 pollastres d'engreix, i que s'hi preveu realitzar quatre cicles anuals. els animals morts s'eliminaran soterrant-los en una fossa de cal viva.  
Vist que la fossa d'eliminació de cadàvers ha de construir-se amb material impermeable i ha de disposar de tancament que l'aïlle de l'exterior.  
Es crearà una àrea amb material impermeable on s'emmagatzemarà la gallinassa fins que siga recollida per l'empresa esmentada.  
Atès que cal justificar la recollida de la gallinassa per part de l'empresa del Sr. Antonio Tovar Martínez, i cal fer un seguiment que reflectesca la periodicitat de la recollida.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5 de la Llei d'Impacte Ambiental i concordants del reglament que la desenvolupa.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en d'altres disposicions aplicables.  
Atès que l'article 5 de la Llei 2/1989 estableix que correspon a l'òrgan mediambiental la declaració d'impacte ambiental dels projectes als quals s'aplique aquesta llei.  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental  
Primer  
Estimar acceptable, només a l'efecte ambiental, el projecte de granja avícola d'engreix a la partida del Carrascar, del terme municipal de Montesa (València) atenent el que disposa l'estudi d'impacte ambiental i les condicions següents:  
1. La gallinassa, fins que siga recollida per l'empresa esmentada, es depositarà en l'àrea destinada a aquest fi que serà construïda amb material impermeable.  
2. Presentar en aquesta Direcció General la justificació i la periodicitat de recollida de la gallinassa per part de l'empresa esmentada.  
3. La fossa d'eliminació de cadàvers ha de construir-se amb material impermeable i ha d'estar tancada a l'exterior.  
4. Integració de les instal·lacions en el medi ambient, almenys instal·lar-hi una pantalla arbòria i arbustiva.  
5. Qualsevol variació que es produesca en l'eliminació de residus es comunicarà a aquesta Direcció General.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs; la qual cosa no és inconvenient perquè es puguen utilitzar tots els mitjans què s'estimen oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 29 de juny de 1995.- El director general de qualitat ambiental: Rafael de Juan i Fenollar.  
DECLARACIó D'IMPACTE AMBIENTAL  
Vist l'expedient 231/94-AIA, referent a la instal·lació d'un abocador controlat de residus sòlids urbans per a la unitat de producció sector 7 del Pla Director de Castelló, al terme municipal de Vilafranca, promogut per la Diputació de Castelló.  
Vist que l'estudi d'impacte ambiental ha estat sotmès al tràmit d'informació pública per l'Ajuntament de Vilafranca, mitjançant anunci publicat en el BOP de Castelló núm. 100, de data 15.08.94, sense que s'hi haja presentat cap al·legació, segons un certificat que consta en l'expedient.  
Vist que, tal com preveu l'article 18 del Decret 162/90, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/89 de 3 de març, d'Impacte Ambiental, s'han efectuat consultes.  
Vist que els informes rebuts de les consultes realitzades es resumeixen en els següents apartats:  
Serveis Territorials de Medi Ambient de Castelló:  
a) El projecte de l'abocador afecta la via pecuària núm. 16 del terme municipal de Vilafranca assagador del Mas de la Carrasca, aprovada per Ordre de la Conselleria d'Agricultura i Pesca del 10/12/90 i publicada en el DOGV núm. 1.464 del 16/01/91. L'amplària legal d'aquesta via que transcorre pel límit sud de la superfície afectada pel projecte és de 12 metres, per la qual cosa la tanca metàl·lica de tancament perimetral de l'abocador es situarà com a mínim a una distància de 6 metres des de l'eix del camí pel qual transcorre la via pecuària.  
b) Segons les dades de sondeigs i proves de permeabilitat in situ, els terrenys margosos on es pretén instal·lar l'abocador es consideren aptes per a suportar una activitat d'abocament de residus sòlids urbans, encara que els nivells d'intercalacions calcàries de permeabilitat mitjana, hauran de ser impermeabilitzats convenientment.  
c) No obstant això, en el plànol de vulnerabilitat de les aigües subterrànies, es determinen com de vulnerabilitat mitjana o variable els afloraments de margues amb Plicàtula i d'alternança de margues i calcàries de l'Aptià superior, els quals presenten una permeabilitat baixa o molt baixa, segons les dades de sondeigs.  
d) L'estudi geològic del substrat on s'ubicarà l'abocador, realitzat mitjançant sondeigs mecànics amb extracció de testimoni continu arriba només a una cota en el sondeig més profund de -6 metres respecte a la superfície del terreny. Per tant, la investigació afecta principalment els materials que seran excavats, sense que s'hagen investigat en profunditat els materials infrajacents respecte la cota de base de l'abocador.  
e) Per altra banda, el projecte haurà de considerar les següents mesures correctores:  
1. La construcció del vas d'abocament es realitzarà de manera que el fons quede excavat completament sobre un substrat de materials margosos.  
2. El fons del vas d'abocament es condicionarà amb argila o sorra compacta i no amb terra vegetal com indica la memòria de l'estudi d'impacte ambiental en el punt 2.2.1, per evitar possibles deformacions o ruptures de la làmina plàstica. La impermeabilització es realitzarà tant en el fons del vas com en els talussos.  
3. Els materials excavats s'acumularan en una àrea adequada dins la mateixa parcel·la, i s'empraran posteriorment per al cobriment dels residus, sempre que presenten les característiques apropiades.  
4. Es construirà una canaleta perimetral a l'abocador per evitar que l'aigua d'escolament superficial entre en contacte amb els residus.  
5. Durant l'etapa de construcció de l'abocador es tindrà especial cura a evitar qualsevol vessament accidental provinent de les tasques de canvis d'oli de la maquinària. Aquests olis hauran de lliurar-se a un gestor autoritzat.  
6. En l'etapa d'explotació de l'abocador es compactaran els residus amb maquinària adequada i es cobriran de manera periòdica, diariàment a ser possible, per tal d'evitar males olors i el vol de residus plàstics.  
7. Per al segellat de l'abocador s'emprarà argila compactada, sobre la qual es depositaran 60 cm de terra vegetal.  
8. Com a mesura a aplicar en el programa de vigilància ambiental, s'haurà instal·lar un piezametre de control de diàmetre suficient per a la recollida de mostres, en les proximitats de la bassa de lixiviats.  
Atès que el projecte examinat constitueix un dels supòsits fàctics en els quals cal formular una declaració d'impacte ambiental amb caràcter previ a la resolució administrativa que s'adopte per a l'aprovació definitiva del projecte, segons es desprèn de l'article 5è. de la Llei d'Impacte Ambiental i concordants del seu reglament.  
Atès que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en la resta de disposicions aplicables.  
Atès que l'article 5è. de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1.994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental  
Primer  
Estimar acceptable, només a l'efecte ambiental, el projecte d'abocador controlat de residus sòlids urbans de la unitat de producció núm. 7 de la província de Castelló, a les proximitats del tossal Roures del terme municipal de Vilafranca, amb les mesures correctores contingudes en l'estudi d'impacte ambiental, sempre que es complesquen les següents condicions:  
1. La construcció del vas d'abocament es realitzarà de manera que el fons quede excavat completament sobre un substrat de materials margosos.  
2. El fons del vas d'abocament es condicionarà amb argila o sorra compacta i no amb terra vegetal com indica la memòria de l'estudi d'impacte ambiental en el punt 2.2.1, per evitar possibles deformacions o ruptures de la làmina plàstica. La impermeabilització es realitzarà tant en el fons del vas com en els talussos.  
3. Els materials excavats s'acumularan en una àrea adequada dins la mateixa parcel·la, i s'empraran posteriorment per a cobrir els residus, sempre que presenten les característiques apropiades.  
4. Es construirà una canaleta perimetral a l'abocador per evitar que l'aigua d'escolament superficial entre en contacte amb els residus.  
5. Durant l'etapa de construcció de l'abocador es tindrà especial cura a evitar qualsevol vessament accidental provinent de les tasques de canvis d'oli de la maquinària. Aquests olis s'hauran de lliurar a un gestor autoritzat.  
6. En l'etapa d'explotació de l'abocador es compactaran els residus amb maquinària adequada i es cobriran de manera periòdica, diàriament si és possible, per tal d'evitar males olors i el vol de residus plàstics.  
7. Per al segellat de l'abocador s'emprarà argila compactada, sobre la qual es depositaran 60 cm de terra vegetal.  
8. Com a mesura a aplicar en el programa de vigilància ambiental s'haurà instal·lar un piezametre de control, de diàmetre suficient per a la recollida de mostres, en les proximitats de la bassa de lixiviats.  
Segon  
Notificar a les persones interessades que contra aquesta resolució, per no ser un acte de tràmit definitiu en via administrativa, no es pot interposar cap recurs; la qual cosa no és inconvenient perquè es puguen utilitzar tots els mitjans que s'estimen oportuns per defensar el seu dret.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 16 de setembre de 1994.- El director general de Qualitat Ambiental: Rafael de Juan i Fenollar.